Indijos anglų kalba
Indijos anglų kalba (angl. Indian English) – anglų kalbos regioninė atmaina Indijoje, taip pat plačiai vartojama indų diasporos visame pasaulyje. Anglų kalba yra valstybinė Indijos Respublikos kalba, oficiali teisinė šalies kalba, kartu su hindi oficiali vyriausybės kalba ir plačiai šalyje paplitusi lingua franca. Skirtingai nuo kitų dviejų didžiausių anglų kalbos atmainų, britų anglų kalbos ir amerikiečių anglų kalbos, Indijos anglų kalba dažniausiai nėra gimtoji ja kalbančių žmonių kalba, o švietimo įstaigose išmokta antroji kalba. Kaip antrąją kalbą anglų kalba vartoja ~83 mln. indų.